**Likumprojekta**

**“Grozījums** **Finanšu instrumentu tirgus likumā ”**

**sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Eiropas Sadarbības un attīstības organizācijas (turpmāk – OECD) Investīciju komitejas sekretariāta ziņojums | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts „Grozījums Finanšu instrumentu tirgus likumā” (turpmāk–likumprojekts) aptver grozījumu, kas saistīts ar nosacījuma, ka Finanšu instrumentu tirgus likuma 3.panta piektās daļas 7. punktā minēto ieguldījumu blakuspakalpojumu var sniegt tikai tad, ja saņemta licence ieguldījumu pakalpojumu sniegšanai, atcelšanu.  Šobrīd Finanšu instrumentu tirgus likuma 102. panta otrā daļa paredz, ka likuma 3.panta piektās daļas 7. punktā minēto ieguldījumu blakuspakalpojumu (ieguldījumu pētījuma, finanšu analīzes vai citas vispārējas rekomendācijas sniegšana attiecībā uz darījumiem ar finanšu instrumentiem) ir tiesības sniegt tikai tad, ja saņemta licence ieguldījumu pakalpojumu sniegšanai.  Ņemot vērā, ka ieguldījumu pakalpojumus pārrobežā ar vai bez filiāles nodibināšanas saskaņā ar Finanšu instrumentu tirgus likumu var sniegt tikai ieguldījumu brokeru sabiedrības vai kredītiestādes, kas reģistrētas Eiropas Savienībā, pastāv situācija, ka likuma 3.panta piektās daļas 7. punktā minēto ieguldījumu blakuspakalpojumu (ieguldījumu pētījuma, finanšu analīzes vai citas vispārējas rekomendācijas sniegšana attiecībā uz darījumiem ar finanšu instrumentiem) Latvijā kā pārrobežu pakalpojumu nevar sniegt sabiedrības, kas reģistrētas ārpus Eiropas Savienības.  Saskaņā ar 2013. gadā OECD apstiprināto Latvijas iestāšanās sarunu „Ceļa karti” tiek turpinātas iestāšanās tehniskās sarunas. Tās paredz Latvijas izvērtējumu 21 OECD komitejā, kas sarunu noslēgumā sniegs savu formālo viedokli un attiecīgi veidos pamatu lēmumam par Latvijas uzaicināšanu kļūt par OECD dalībvalsti. Sarunas paredz izvērtējumu par Latvijas spēkā esošo tiesību aktu un to piemērošanas atbilstību OECD juridiskajiem instrumentiem. Viens no šādiem instrumentiem ir OECD Liberalizācijas kodeksi, kas OECD dalībvalstu vidū nodrošina regulējumu attiecībā uz brīvu kapitāla un pakalpojumu kustību. Latvijas izvērtējums šajā jautājumā tiek veikts OECD Investīciju komitejā.  Izvērtējuma ietvaros tika saņemtas iebildes no OECD Investīciju komitejas sekretariāta, ka regulējums, kas ierobežo OECD dalībvalstis, kuras nav Eiropas Savienības dalībvalstis, piedāvāt pārrobežā ieguldījumu blakuspakalpojumu (ieguldījumu pētījuma, finanšu analīzes vai citas vispārējas rekomendācijas sniegšana attiecībā uz darījumiem ar finanšu instrumentiem) neatbilst Latvijas uzņemtajām saistībām, iestājoties Pasaules tirdzniecības organizācijā, jo Latvijas īpašo saistību grafikā nav rezervēti ierobežojumi citām Pasaules tirdzniecības organizācijas dalībvalstīm finanšu konsultāciju, tai skaitā ieguldījumu pētījuma, finanšu analīzes vai citas vispārējas rekomendācijas pārrobežu sniegšanai.  Likumprojekts paredz atcelt nosacījumu, ka likuma 3.panta piektās daļas 7. punktā minēto ieguldījumu blakuspakalpojumu (ieguldījumu pētījuma, finanšu analīzes vai citas vispārējas rekomendācijas sniegšana attiecībā uz darījumiem ar finanšu instrumentiem) var sniegt tikai, ja saņemta licence ieguldījumu pakalpojumu sniegšanai. Tādējādi šāda blakuspakalpojuma sniegšana, tāpat kā citu likumā norādīto ieguldījumu blakuspakalpojumu sniegšana, izņemot ieguldījumu blakuspakalpojumu - finanšu instrumentu turēšanu, netiks licencēta. Tas atbilst arī **Eiropas Parlamenta un padomes Direktīvai 2004/39/EK (2004. gada 21. aprīlis), kas attiecas uz finanšu instrumentu tirgiem un ar ko groza Padomes Direktīvas 85/611/EEK un 93/6/EEK un Eiropas Parlamenta un Padomes Direktīvu 2000/12/EK un atceļ Padomes Direktīvu 93/22/EEK, jo šī direktīva paredz vienotās licences principu ieguldījumu pamatpakalpojumu sniegšanā, savukārt neregulē blakuspakalpojumu sniegšanu, kas pēc būtības paliek nacionālo valstu ziņā. Līdz šim Latvija bija izvēlējusies piemērot stingrākus nosacījumus un noteica, ka licence nepieciešama arī divu ieguldījumu blakuspakalpojumu sniegšanai, tas ir, (1)** ieguldījumu pētījuma, finanšu analīzes vai citas vispārējas rekomendācijas sniegšana attiecībā uz darījumiem ar finanšu instrumentiem un (2) finanšu instrumentu turēšanu. Tādējādi ar šiem grozījumiem tiks arī samazināts administratīvais slogs uzņēmējiem, jo pakalpojuma sniegšanai turpmāk nebūs jāsaņem licence.  Šī grozījuma steidzamība pamatojama ar Latvijas valdības izvirzīto mērķi noslēgt iestāšanās sarunas un kļūt par OECD dalībvalsti 2016.gadā. Lai to paveiktu nepieciešams saņemt visu OECD komiteju t.sk Investīciju komitejas  pozitīvu vērtējumu par Latvijas atbilstību OECD standartiem. Saskaņā ar OECD sniegto informāciju, lai nodrošinātu šāda lēmuma pieņemšanu nepieciešamie grozījumi likumos ir jāpieņem līdz 2016.gada janvārim/februārim.  Likumprojekts netika iesniegti ātrāk, jo līdz šim turpinājās trīspusējās sarunas ar OECD sekretariātu, Eiropas Komisiju un Latvijas ekspertiem par Latvijas iespējām attiecināt ES iekšējā tirgus priekšrocības arī attiecībā uz citām OECD dalībvalstīm. | |
| 3. | Projekta izstrādē iesaistītās institūcijas | Finanšu Ministrija, Finanšu un kapitāla tirgus komisija | |
| 4. | Cita informācija | Nav | |
|  | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums attiecas uz sabiedrībām, kas sniedz pētījumus, finanšu analīzi vai citas vispārējas rekomendācijas attiecībā uz darījumiem ar finanšu instrumentiem |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazinās, jo pakalpojuma sniegšanai nav jāsaņem licence. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | | |
| Projekts šo jomu neskar | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Šis likumprojekts tiks virzīts vienlaikus ar likumprojektu “Grozījums Ieguldījumu pārvaldes sabiedrību likumā”, likumprojektu “Grozījums likumā Par privātajiem pensiju fondiem" un likumprojektu “Grozījums Valsts fondēto pensiju likumā”. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | **Eiropas Parlamenta un padomes Direktīva 2004/39/EK (2004. gada 21. aprīlis), kas attiecas uz finanšu instrumentu tirgiem un ar ko groza Padomes Direktīvas 85/611/EEK un 93/6/EEK un Eiropas Parlamenta un Padomes Direktīvu 2000/12/EK un atceļ Padomes Direktīvu 93/22/EEK** |
| 2. | Citas starptautiskās saistības | Protokola par Latvijas pievienošanos Marakešas līgumam par Pasaules Tirdzniecības organizācijas izveidošanu Latvijas pakalpojumu īpašo saistību grafika 7. daļas Finanšu pakalpojumi B punkta (k) apakšpunkts |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādājot likumprojektu, tika ņemti vērā Finanšu un kapitāla tirgus komisijas ieteikumi un iebildumi. Uzziņa par likumprojektu tika publicēta Finanšu ministrijas mājas lapā, sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Likumprojekta prasību izpildi nodrošinās Finanšu un kapitāla tirgus komisija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Finanšu ministrs J. Reirs

01.12.2015. 10:27

992

I.Tuševs

67095441, Ignats.Tusevs@fm.gov.lv